Document ID: 31979R2903

KOMISSION ASETUS (ETY) N:o 2903/79,
annettu 20 päivänä joulukuuta 1979,
määritetyillä alueilla tuotettujen laatuviinien luokituksen alentamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79 (), sellaisena kuin se on viimeksi muutettuna asetuksella (ETY) N:o 2594/79 (), ja erityisesti sen 53 artiklan 3 kohdan ja sen 65 artiklan,
ottaa huomioon määritetyillä alueilla tuotettuja laatuviinejä koskevista erityissäännöksistä 5 päivänä helmikuuta 1979 annetun neuvoston asetuksen (ETY) N:o 338/79 (), sellaisena kuin se on viimeksi muutettuna asetuksella (ETY) N:o 2594/79, ja erityisesti sen 16 artiklan 7 kohdan,
sekä katsoo, että
asetuksen (ETY) N:o 338/79 16 artiklan 6 kohdan mukaisesti tma-laatuviinin luokitusta voidaan alentaa kaupan pitämisen asteella ainoastaan tietyissä tapauksissa; on tarpeen tarkentaa nämä tapaukset ilmoittamalla erityisesti luokitukseltaan alennettujen tma-laatuviinien käyttötarkoitus sekä tämän käyttötarkoituksen edellytykset; samoin on tarpeen ilmoittaa ne toimivaltaiset laitokset, joilla on oikeus alentaa luokitusta asetuksen (ETY) N:o 460/79 () 2 artiklan 1 kohdan tai tarvittaessa 3 kohdan mukaisesti,
kuluttajan harhaan johtamisen välttämiseksi luokitukseltaan alennettua tma-laatuviiniä ei saisi pitää kaupan nimikkeellä, joka viittaa nimikkeeseen, johon sillä ei enää ole oikeutta; tavanomaisen valvonnan mahdollistamiseksi on tarpeen merkitä luokituksen alennus kiertorekisteriin,
komission ajan tasalla pitämiseksi toimivaltaisten laitosten tmalaatuviinien luokituksen alentamista koskevien säännösten soveltamisesta olisi jäsenvaltioiden toimitettava komissiolle vuosittain maantieteellisellä alueellaan luokitukseltaan alennet- tujen tma-laatuviinien määrät,
tässä asetuksessa säädetyt säännöt liittyvät asetuksen (ETY) N:o 1697/70 () sääntöihin ja täydentävät niitä; tämän vuoksi on kumottava viimeksi mainittu asetus, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tma-laatuviinin luokituksen alentaminen tämän asetuksen mukaisesti pitää sisällään sellaisten mainintojen oikeuden menettämisen, joissa se kuvataan tma-laatuviiniksi.
2 artikla
1. Ainoastaan tätä tarkoitusta varten nimitetyt elimet voivat alentaa kaupan pitämisen asteella tma-laatuviinin luokitusta:
P pöytäviiniksi,
P pöytäviinin valmistukseen soveltuvaksi viiniksi,
P muuksi kuin edellisissä luetelmakohdissa tarkoitetuiksi viineiksi.
2. Tma-laatuviinin luokitusta voidaan alentaa kaupan pitämisen asteella, kun virallisessa analyyttisessä tai aistinvaraisessa kokeessa havaittu muutos vanhentamisen, varastoinnin tai kuljetuksen aikana on huonontanut tai muuttanut tämän viinin ominaisuuksia siten, että ne eivät enää vastaa kyseisen tmalaatuviinin ominaisuuksia.
Erityisesti tma-laatuviinin katsotaan muuttuneen sen luokituksen alentamiseen oikeuttavalla tavalla, kun katsotaan:
a)
ettei se enää vastaa vähintään yhtä asetuksen (ETY) N:o 338/79 14 artiklassa tarkoitetuista ominaisuuksista koskevaa edellytystä
tai
b)
sen väri, kirkkaus, haju tai maku eivät enää vastaa siltä alueelta peräisin olevan tma-laatuviinin tavanomaisia ominaisuuksia, jonka nimellä se on varustettu.
3 artikla
1. Tma-laatuviinin luokituksen alentamisen kaupan pitämisen asteella tekee toimivaltainen laitos, jota on tarkoitettu tapauksen mukaan asetuksen (ETY) N:o 460/79 2 artiklan 1 tai 3 kohdassa.
2. Aloitteen tma-laatuviinin luokituksen alentamisesta tekee:
a)
toimivaltainen laitos kaikenlaisen asianmukaisen valvonnan yhteydessä
tai
b)
viinin hallussaan pitävä kauppias huomatessaan, että tämä viini täyttää 2 artiklan 2 kohdassa tarkoitetut ehdot.
3. Niiden toimivaltaisten laitosten nimet ja osoitteet, joilla on jäsenvaltioiden lupa tma-laatuviinin luokituksen alentamiseen, ovat liitteessä.
4 artikla
1. Viinistä, joka on menettänyt tma-laatuviinin arvon luokituksen alentamisen vuoksi, ei saa käyttää tma-laatuviineille varattuja merkintöjä päällysmerkinnöissä, pakkauksissa, virallisissa eikä kaupallisissa asiakirjoissa tai rekistereissä.
2. Jokainen toimivaltainen viranomainen toteaa tarvittaessa, ettei sellaiselle viinille laadittu asiakirja, joka ei voi enää käyttää tma-laatuviinin arvoa luokituksen alentamisen vuoksi, ole enää asianmukainen.
Tämän viinin hallussapitäjän tekemään saatujen ja lähetettyjen tavaroiden rekisteriin tehdään merkintä siitä, että viini on menettänyt tma-laatuviinin arvonsa luokituksen alentamisen vuoksi.
5 artikla
Jäsenvaltioiden on koottava kunkin viinivuoden osalta maantieteellisellä alueellaan luokitukseltaan alennettujen tma-laatuviinien määriin liittyvät tiedot.
Niiden on ilmoitettava nämä tiedot komissiolle viimeistään kunkin vuoden marraskuun 1 päivänä.
Tässä tarkoituksessa niiden on eroteltava ne viinimäärät, jotka ovat menettäneet tma-laatuviinin arvonsa
a)
tuotantoasteella:
P toimivaltaisen viranomaisen aloitteesta,
P tuottajan pyynnöstä,
b)
kaupan pitämisen asteella:
P toimivaltaisen viranomaisen aloitteesta,
P kauppiaan pyynnöstä.
Niiden on ilmoitettava ne määrät, joiden osalta pöytäviinin laatu on tunnustettu.
6 artikla
Kumotaan asetus (ETY) N:o 1697/70.
7 artikla
Tämä asetus tulee voimaan 1 päivänä tammikuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1979.

Labels: 12
3
17